ട്രാന്സ്ജെന്റര് സമൂഹത്തെക്കുറിച്ച് തുറന്നെഴുത്തുമായി മേക്കപ്പ് ആര്ട്ടിസ്റ്റ് രഞ്ജുരഞ്ജിമാര് ട്രാന്സ്ജെന്റര് സമൂഹത്തെക്കുറിച്ച് തുറന്നെഴുത്തുമായി മേക്കപ്പ് ആര്ട്ടിസ്റ്റ് രഞ്ജുരഞ്ജിമാര്. ട്രാന്സ്ജെന്റര് സമൂഹത്തിലെ ആരാധനകള് ,ആചാരങ്ങള് തുടങ്ങി ലിംഗമാറ്റ ശസ്ത്രക്രിയ രീതികള് വരെ സമൂഹ മാധ്യമത്തില് പങ്കുവച്ച കുറിപ്പില് രഞ്ജു പറയുന്നു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഫേസ്ബുക് പോസ്റ്റിന്റെ പൂര്ണ്ണരൂപം ഹിജഡ.ഒരാള്ക്ക് ഹിജഡ സമൂഹത്തില് ചുമ്മാ പോയി ചേരാന് പറ്റില്ല .. ഹിജഡ സമൂഹം ശക്തമായ വിശ്വാസ നടപടിക്രമങ്ങള് പാലിക്കുന്നവരണാണ് ഗുരു ശിഷ്യബന്ധമാണ് ഹിജഡാ സമ്ബ്രദായത്തിലെ ഏറ്റവും വലിയ പോയിന്റ് .. പുതിയൊരാള്ക്ക് ഹിജഡ സമൂഹത്തിലേക്ക്ക്ക് ചെല്ലാന് അവിടെ എത്തി ഒരു ഗുരുവിന്റെ ശിഷ്യ ചേല ആകാന് തയ്യാറാണെന്ന് അറിയിക്കണം .. തുടര്ന്ന് ഹിജഡകളുടെ ജമാഅത്ത് കൂടി .. ശിഷ്യയില് നിന്നും ദക്ഷിണ പണം വാങ്ങി ഗുരു അവളെ സ്വീകരിക്കുന്നു .. ഹിജഡ സമൂഹത്തിലെ ആരാധനകള് ,ആചാരങ്ങള്, വാക്കുകള് എല്ലാം ഹിന്ദു മുസ്ലീം സംസ്ക്കാരങ്ങള് ഇടകലര്ന്നതാണ് .. ഈ ചടങ്ങുകള്ക്ക് നേതൃത്വം വഹിക്കാന് ഏറ്റവും മുതിര്ന്ന ഒരു ഗുരു ഉണ്ടായിരിക്കും .. ഗുരുവിനെ സ്വീകരിച്ചു കഴിഞ്ഞാല് തോന്നിയപോലെ നടക്കാന് പറ്റില്ല .. 1 വര്ഷം ഗുരു ഭവനത്തില് താമസിക്കണം .. സത് ലം എന്നാണ് ഗുരുവിന്റെ വീട് പറയുക .. ഒരു വര്ഷം ഗുരുവിന്റെ കീഴില് വീട്ടില് കഴിഞ്ഞ് ഹിജഡ കള്ച്ചര് പഠിക്കണം .. യാചിച്ചോ ,പാട്ടു പാടിയോ ,ബതായി ഹിജഡകള് കുട്ടികള് ഉണ്ടാകുമ്ബോള് ,വീടുമാറ്റം ,പുതിയ ഷോപ്പിന്റെ ഉത്ഘാടനം എന്നിവയ്ക്ക് അനുഗ്രഹം കൊടുക്കാനായി എത്തുന്നത് എടുത്തോ ,സെക്സ് വര്ക്ക് ചെയ്തോ ഒരു വീതം ഗുരുവിനും കൊടുക്കണം .. പൊതുവേ ഹിജഡകള് എല്ലാം അടിച്ചു പൊളിച്ചു കളയും ഗുരുവും ശിഷ്യയും അമ്മയും മകളും തന്നെയാണ് ..ചിലര് മകളുടെ കാശ് സേവ് ചെയ്ത് അവള്ക്ക് തന്നെ കൊടുക്കുന്നു .. ചില ഹിജഡ ഗുരുക്കള് സ്വന്തം ശിഷ്യകള് സമ്ബാദിക്കുന്ന കാശ് കൊണ്ട് വലിയ ആര്ഭാടത്തില് ജീവിക്കുന്നു .. ചിലര് ശിഷ്യകളെ ബുദ്ധിമുട്ടിക്കില്ല .ചിലര് കര്ശനക്കാരികളുമാണ് .. ഒരു വര്ഷം കഴിഞ്ഞാല് പിന്നെ ശിഷ്യക്ക് അവിടം വിട്ടു പോകാം .വേറേ ഗുരുവിനെ സ്വീകരിക്കാം .. അല്ലെങ്കില് സ്വതന്ത്രയായി ജീവിക്കാം ..പതുക്കെ അവളും ഒരു ഗുരുവായി ശിഷ്യകളെ സ്വീകരിക്കാന് തുടങ്ങും .ഗുരുവിനെ അമ്മ എന്ന് തന്നെയാണ് വിളിക്കുക .മുതിര്ന്ന ഗുരുക്കന്മാരേ കണ്ടാല് ജൂനിയേഴ്സ് നമസ്ക്കാരം പറയണം .. പാമ്ബടുതി പറയുക എന്ന് പറയും പാമ്ബടുതി അമ്മാ ജിയോ ബേട്ടാ എന്ന് മുതിര്ന്നവര് അനുഗ്രഹിക്കും ..ഇനി ഷണ്ഡീകരണം വേണമെന്നുള്ളവര്ക്ക് അതിലേയ്ക്ക് കടക്കാം ..ലിംഗം മുറിച്ചു മാറ്റുന്ന കര്മ്മം .. ശരീരം പുരുഷന്റേതു തന്നെയാണല്ലോ .അത് മാറ്റി നിര്വ്വാണം ലിംഗം മുറിച്ചു മാറ്റി ചെയ്യുന്ന ഹിജഡകളെ എല്ലാരും ബഹുമാനത്തോടെ നോക്കിക്കാണുന്നു .. മിക്കവാറും ആളുകള് അതിന് തയ്യാറാകുന്നുണ്ട് .. ഇനി പെണ്വേഷം കെട്ടാന് തയ്യാറാകാത്ത ബോട്ടം ഗേയ്സ് ഹിജഡകളുടെ കൂടെ കഴിയാറുണ്ട് .. ഹിജഡകള് മകനായി ദത്തെടുക്കുന്ന കോത്തി പയ്യന്മാര് .. ഹിജഡയ്ക്ക് മകനേയോ മകളേയോ ഒക്കെ ദത്തെടുക്കാന് പറ്റും .. സ്ട്രെയ്റ്റ് ആയ ആണ്കുട്ടികളെ മകന് ആയി സ്വീകരിക്കുന്ന ഹിജഢകള് ഉണ്ട് .. പെണ്കുട്ടികളെ വളര്ത്തി വിവാഹം കഴിച്ചു വിടുന്നവര് ഉണ്ട് .. കുടുംബബന്ധങ്ങള് എല്ലാം ഹിജഡ സമൂഹത്തിലുണ്ട് .പക്ഷേ എല്ലാം ദത്തെടുത്ത ആളുകള് ആയിരിക്കും .. നമുക്കൊക്കെ സ്വന്തം ചോര അല്ലാത്തവര് എല്ലാം വേസ്റ്റ് .. 40 ദിവസത്തേ വ്രതത്തിന് ശേഷമാണ് ലിംഗം മുറിക്കല് .. ആ സമയത്ത് അവരുടെ എല്ലാ ആഗ്രഹങ്ങളും സാധിച്ചു കൊടുക്കും .. സെക്സില് അതി വിദഗ്ദ്ധയായ ഒരു ഹിജഡ കൂടെക്കാണും ..പുരുഷ ലൈംഗിക അവയവം നഷ്ടപ്പെടാന് പോകുന്നു .. അതിന്റെ സുഖവും പോകും .. അതിന് മുന്പ് ഈ ഹിജഡ പുരുഷ ലിംഗത്തിന്റെ എല്ലാ സുഖങ്ങളും ആ ആളേ അനുഭവിപ്പിക്കും .പല രീതിയിലുള്ള സെക്സ് മുറകള് .. അവസാനം ലിംഗം മാറ്റണ്ടാ എന്ന് തോന്നിയാലോ .. ചിലര്ക്ക് തോന്നും ..വേണ്ടാ മുറിക്കണ്ടാ .. ഇത് ഉള്ളതാണ് നല്ലത് ..ചിലര് മുന്നോട്ട് പോകും .. ബാക്കി ഉള്ള ആഗ്രഹങ്ങളും ഗുരു സാധിച്ചു കൊടുക്കും .. മരിച്ചു പോകാനും സാധ്യതയുള്ള കര്മ്മമല്ലേ ..40 ദിവസം ആഘോഷമായി പോകും .. പണ്ട് തേങ്ങ ഉടച്ച് ലക്ഷണം നോക്കും .. തേങ്ങ ശരിയായി ഉടഞ്ഞാലേ നിര്വ്വാണം നടക്കു .. ഇന്നിപ്പോ അര്ദ്ധ നാരി സിനിമയില് കാണുന്ന പോലെ 40 ആം ദിവസം തിളപ്പിച്ച പാലില് കത്തി മുക്കി നിര്വാണത്തിന് വിധേയനാകുന്ന ആള്ക്ക് ഭാംഗ് പോലെയുള്ള മയക്ക് മരുന്ന് കൊടുത്ത് മയക്കി ആര്പ്പു വിളികളോടെ മന്ത്രോച്ചാരണങ്ങളോടെ കത്തി കൊണ്ട് വളരെ വിദഗ്ധയായ ഒരു ഹിജഡ ലിംഗ വൃഷ്ണങ്ങള് ചേദിക്കുന്നു .. അതിന് മുന്പ് ആ ഭാഗത്തെ ചെറിയ ഞരമ്ബ് മുറിച്ച് രക്തം അവനേക്കാണിച്ച് ധൈര്യവാനാക്കി ഒന്നുകൂടി സമ്മതം വാങ്ങിയിട്ടാണ് മൊത്തം മുറിക്കുകആ ഭാഗം ത്രികോണ ആകൃതിയില് ആകും.. ആ ഭാഗത്ത് ഔഷധക്കൂട്ട് ചേര്ത്ത തിളപ്പിച്ച എണ്ണ ഒഴിക്കും .. മുറിവു കരിയാനുള്ള മറ്റു മരുന്നുകളും ഉപയോഗിക്കും .. മൂത്ര നാളിയുടെ സ്ഥാനത്ത് ഒരു ലോഹക്കുഴല് വെയ്ക്കും .. പിന്നീട് മുറിവ് ഉണങ്ങുമ്ബോള് അത് മാറ്റും . എന്തായാലും ഭീകരമായ ഇത്തരം കാര്യങ്ങള് ഇപ്പോള് ഇല്ല .. ഹോസ്പിറ്റലില് ആണ് എല്ലാം.പഴയ രീതിയില് ചെയ്ത ഹിജഡകള് പലരും മരിച്ചു പോയിട്ടുണ്ട് .. മൂത്രത്തിലും മറ്റും ഉള്ള അണു ബാധ അവരുടെ കൂടെപ്പിറപ്പാണ് .. അത്തരത്തില് ലിംഗം മുറിച്ച ഹിജഡകളില് ഒരു ഭൂരിപക്ഷം നിരന്തര അണുബാധ മൂലം പ്രായമാകും മുന്പേ മരിക്കുന്നതായി പറഞ്ഞു കേട്ടിട്ടുണ്ട് .. ഇന്ന് ശാസ്ത്രീയമായ രീതിയിലാണ് ഇതെല്ലാം..ഏതായാലും ഇപ്പോള് ശസ്ത്രക്രിയ കഴിഞ്ഞ് 40 ദിവസം കഴിഞ്ഞേ അവളേ പുറത്ത് ഇറക്കു ..കണ്ണാടി കാണിക്കു ..40 ദിവസം വലിയ ചടങ്ങാണ് ..കല്യാണം പോലെ .. ഹല്ദി മെഹന്ദി ,ജല്സ എന്നൊക്കെയാണ് ആലോഷങ്ങള്ക്ക് പേരുകള് തലേ ദിവസം പാട്ടും കൂത്തും സദ്യയും സമ്മാനം കൊടുക്കലും എല്ലാമായി കെങ്കേമം .. പിറ്റേ ദിവസം അവളേ നവവധുവിനേപ്പോലെ അണിയിച്ചൊരുക്കി വേപ്പില ഇട്ട് തിളപ്പിച്ച വെള്ളത്തില് കുളിപ്പിക്കും .. മഞ്ഞളും ചന്ദനവും പൂശും .. വെളുപ്പിനേ ഘോഷയാത്ര ഉണ്ട് .പച്ച സാരി തന്നെ ഉടുപ്പിക്കണം അവളേ ..പാല്ക്കുടം തലയിലും വെയ്ക്കും .. തുടന്ന് തടാകത്തിലേയ്ക്കോ കിണറിന്റെ അരികിലേയ്ക്കോ പുഴയിലേയ്ക്കോ പോകും.. പാല് അതില് ഒഴിച്ച് .. വെള്ളം നിറച്ച് തിരിച്ചു നടക്കും..ഗുരു അവള്ക്ക് താലി ചാര്ത്തി കൊടുക്കും .. പിന്നെ കണ്ണാടിയില്ക്കൂടി സന്തോഷി മാതാവിനെ കാണിക്കും .. പിന്നെ ആദ്യമായി സ്വന്തം മുഖവും കാണിക്കും .. 40 ദിസമാകുമ്ബോഴേയ്ക്കും പെണ് മാറ്റങ്ങള് വന്നു കഴിയും .. പെണ്കുട്ടി ആയിക്കഴിഞ്ഞു .. തിരിച്ചു മടങ്ങുമ്ബോള് വിശുദ്ധ മരങ്ങള് അല്ലാത്ത സാധാരണ മരങ്ങളേയോ കറുത്ത പട്ടിയേയോ തുണി പൊക്കിക്കാണിക്കുന്ന ഒരു ചടങ്ങും ഉണ്ട് .. തുടര്ന്ന് വീട്ടില് നിറയെ ആഹാര സാധനങ്ങള് നിരത്തി വെച്ചിരിക്കും .. ആദ്യം കഴിക്കേണ്ടത് ലിംഗം മാറ്റിയ ഈ നവവധു ആണ് .. മധുരമോ പഴങ്ങളോ ആണ് അവള് ആദ്യം എടുക്കുന്നതെങ്കില് ജീവിതം സുഖകരമായിരിക്കും എന്നര്ത്ഥം .. സര്ജറിക്കു ശേഷം40 ദിവസത്തോളം അധികം ഹെവി ആയ ഫുഡ് കൊടുക്കില്ല .സൂപ്പ് ,കട്ടന് കാപ്പി ഒക്കെ മുഖ്യം .. പിന്നെ പണ്ടത്തേ രീതിയില് പ്രാകൃതമായി മുറിച്ചു മാറ്റിയ അവയവങ്ങള് ഉള്ളവര്ക്ക് യോനി ഒന്നും വ്യക്തമായ ആഴത്തില് വരില്ലല്ലോ .. കുറച്ച് ആഴമുള്ള ഒരിടം കാണും .. ഇന്ന് സര്ജറി ഉള്ളത് കൊണ്ട് ലൈംഗിക ബന്ധത്തിനുള്ള ആഴം, രൂപം എല്ലാം കൈവരും. ഹിജഡകളെ സ്ഥിരം പാര്ട്ട്നര് ആയി സ്വീകരിക്കുന്നവരും വിവാഹം കഴിക്കുന്നവരും ഉണ്ട്എന്തായാലും ഭൂരിപക്ഷം ഹിജഡകളും ലൈംഗിക തൊഴില് ചെയ്തു ഇന്നും കഴിയുന്നു.. നല്ല ജോലി ഉള്ളവര് ,വിവാഹം കഴിച്ചവര് ,സിനിമ സ്റ്റാര് മുതല് പലരും അവരുടെ ഇടയില് ഇന്നുണ്ട് .. എന്നാലും മിക്കവരുടേയും വരുമാനമാര്ഗം sex വര്ക്കും ,ഭിക്ഷാടനവും ,ബതായി യുമാണ് .. കുട്ടികള് ഉണ്ടാകുമ്ബോള് ആട്ടവും പാട്ടുമായി അവര് എത്തുന്നു .. ചില പ്രത്യേക മന്ത്രങ്ങള് ഉണ്ട് ഹിജഡകള്ക്ക് അത് അനുഗ്രഹം , ആഭിചാരം ,ഉച്ചാടനം എന്നിവയ്ക്ക് വേണ്ടി ഒക്കെ ഉപയോഗിക്കുന്നു . ഹിജഡ ശാപം കുടുംബം നശിപ്പിക്കും എന്നും കരുതുന്നവര് ഉണ്ട് സ്ത്രീ ആണെന്ന് പറഞ്ഞ് ആണുങ്ങളെ വിവാഹം ചെയ്യുന്നവര് ഉണ്ട് ..എന്നാല് ഭൂരിഭാഗം ഹിജഡകളും പാവങ്ങളാണ് .. അമ്മാ എന്ന് വിളിച്ചാല് അലിഞ്ഞു പോകുന്നവരുമാണ് ..ഹിജഡളെപ്പറ്റിയുള്ള പേര് ദോഷം മാറി വരുന്നുണ്ട്..ഹിജഡകളുടെ മരണാനന്തര ചടങ്ങുകള് ഹിജഡ ഗ്രൂപ്പില് പെടാത്ത ആരും കാണാന് പാടില്ല എന്നാണ് പറയുന്നത് ..അര്ദ്ധരാത്രിയിലാണ് മൃതദേഹം കൊണ്ടു പോകുക .. ആ ശബ്ദം കേട്ടാല് മറ്റാളുകള് ആ കാഴ്ച കാണാതെ ഓടി മറയും ..ഹിജഡകള്ക്ക് 7 തരം വീടുകള് ഇന്ത്യയില് ഉണ്ട് .ഏഴു കുടുംബപ്പേരുകള് .7 കുലങ്ങള് എന്ന് പറയാം .. ചുമ്മാ ഒരു കുടുംബത്തില് നിന്ന് വേറേ ഒരു കുടുംബത്തില് പോകാന് പറ്റില്ല .. ഇരു കുടുംബത്തില് പെട്ടവര് തമ്മില് വഴക്കുകളോ വ്യവഹാരങ്ങളോ ഉണ്ടായാല് ആ ഗോത്രത്തില് പെട്ട ഗുരുക്കന്മാര് ആകും തീരുമാനമെടുക്കുക .. അനാവശ്യമായ സമ്ബര്ക്കം അനുവദിക്കില്ല .. ഒരു സംസ്ഥാനത്ത് ഒരു ഗുരുവിനേ മാത്രമേ സ്വീകരിക്കാന് പാടുള്ളൂ.. വേറേ സംസ്ഥാനത്ത് വേറേ ഒരു ഗുരുവിനേ വേണമെങ്കില് സ്വീകരിക്കാം ..മുതിര്ന്നവരോട് കാണുമ്ബോള് പാമ്ബടുതി പറയണം .. പെണ്വേഷം ധരിക്കണം .. മുടി ഒരിക്കലും മുറിക്കാന് പാടില്ല .. ലിംഗം മുറിക്കാത്തവര് ഷേവ് ചെയ്യാന് പാടില്ല .പകരം പ്ളക്കര് ഉപയോഗിച്ച് രോമം പറിച്ചു കളയണം .ഇങ്ങനെ ധാരാളം നിയമങ്ങള് . നല്ല പ്രായമായിട്ട് ലിംഗമാറ്റം ചെയ്താല് വലിയ മാറ്റം ഉണ്ടാകില്ല .. ചെറിയ പ്രായത്തിലേ ചെയ്താല് കൂടുതല് പെണ്ണാകാം .അല്ലെങ്കില് ചിലപ്പോ ആണത്തവും പെണത്തവും ചേര്ന്ന് വല്ലാത്ത രൂപത്തിലാകും .. അത്തരം രൂപമാണ് ആളുകള്ക്ക് പേടി ഉണ്ടാക്കിയത് .പെണ്ണുങ്ങളാണോ ലിംഗമാറ്റം ചെയ്തവരാണോ എന്ന് കൂടെ കഴിഞ്ഞാല് പോലും തിരിച്ചറിയാനാകാത്ത വിധമുള്ളവര് ഉണ്ട് .. ചെറിയ പ്രായത്തിലേ ചെയ്തവര് ..ഹിജഡകളെ സ്നേഹിച്ച് കൂടെ നിന്ന് അവരേക്കൊണ്ട് സെക്സ് വര്ക്ക് ചെയ്യിപ്പിച്ച് കാശുണ്ടാക്കി ജീവിക്കാന് പല സുന്ദരക്കുട്ടപ്പന്മാര്ക്കും ഉത്സാഹമാണ് .ഏതായാലും ഗുരു ഉണ്ടെങ്കില് വല്ലപ്പോഴുമെങ്കിലും ഗുരുവിന് സമ്ബാദിക്കുന്ന ഒരംശം മിക്കവരും കൊടുക്കാറുണ്ട് .ഒരു പ്രായം കഴിയുമ്ബോള് പലരും പടു മരണപ്പെടും .. ഇപ്പോ പലരും ഭാവിയിലേയ്ക്ക് സമ്ബാദിക്കാന് തുടങ്ങിയിട്ടുണ്ട് ..ആക്ചലി സമൂഹത്തില് സ്ത്രീയേപ്പോലെ പെരുമാറണം എന്ന നിര്ദേശമാണ് അവര്ക്ക് കിട്ടുക ഗുരുവില് നിന്ന് .. ആളുകളെ തുണി പൊക്കിക്കാണിക്കാനും നിര്ദ്ദേശം ഇല്ല .. എത്ര ചമഞ്ഞാലും പൂര്ണമായും സ്ത്രീകള് അല്ലല്ലോ .. അത് കൊണ്ട് പല ഓവര് ആക്റ്റിവിറ്റികളും ഉണ്ടാകാറുണ്ട് .. പക്ഷേ നൃത്തം ,സംഗീതം ,ലൈംഗിക കേളി എന്നിവയില് അവര് അഗ്രഗണ്യരാണ് .. ഒരു സ്ത്രീയും അവിടെ ഒന്നുമല്ല .പാകിസ്ഥാനില് ഹിജഡകള്ക്ക് രണ്ട് വിഭാഗം ജാതിപ്പേര് പോലെ ഉണ്ട് .മിര്സായ് ,ചാന്ദ്നി .. ഇവിടെ പല വിളിപേരുകള് ഉണ്ട് .. ഹിജഡ ,കിന്നര് ,ചക്ക, കോത്തി ,ഹിജ്റേ ,ഹിജല, കുസ്ര, ജങ്ക ,പാവെയ്യ ,അറവാണി ,തിരുനങ്കെ എന്നിങ്ങനെ ഇന്ത്യയിലെ പല ഭാഷകളിലായി പല പേരുകള് .ഹിജഡ ചരിതം നീളുന്നു ..പക്ഷേ ഒന്നോര്ക്കുക .. കേരളത്തിന്റെ ഹിസ്റ്ററിക്ക് ഇത്തരം ഒരു കഥകളും അവകാശപ്പെടാനില്ല. ഹിജഡ കഥകളും സംസ്ക്കാരവും നമുക്കില്ല .. ഇന്ത്യയിലെ എല്ലാ സംസ്ഥാനങ്ങളിലും നോക്കുക ..അവര്ക്ക് ഒന്നുമില്ലാത്ത പ്രത്യേകതയാണ് മലയാളികള്ക് ,രൂപത്തിലും ഭാവത്തിലും ചരിത്രത്തിലും എല്ലാം സദാചാരത്തിന്റെ കെട്ടു കാഴ്ചകള് മാത്രം ..എന്തോ.. നമ്മള് ചിന്തയിലും കാഴ്ചപ്പാടിലും ചരിത്രത്തിലും വ്യത്യസ്തര് ആണ് .. ഒരു പക്ഷേ നമ്മുടെ രാജവംശങ്ങള് ഉണ്ടാക്കിയെടുത്ത പൊതു സ്വഭാവമാകാം .. നമുക്ക് ഈ വിഷയങ്ങള് അന്യമാണ് പണ്ട് മുതലേ .. വീ ആര് സ്പെഷ്യല് .. അതിന്റെ കുഴപ്പവും ഗുണവും നമുക്ക് ഉണ്ട് താനും ..